<classify> WATU wasiojulikana juzi waliweka jiwe kubwa kwenye njia ya reli ya Korogwe-Moshi, kwa lengo la kufanya hujuma ya kuangusha treni ambayo ingepita.Kutokana na tukio hilo, Mkuu wa Wilaya ya Korogwe, Kisa Gwakisa ameiagiza Kamati ya Ulinzi na Usalama ya Wilaya hiyo, kuchunguza watu waliohusika kutaka kuhujumu miundombinu ya reli.Tukio kujitokeza mara mbili haivumiliki, naagiza Polisi chunguzeni kujua waliohusika na ile hujuma, watu wametega jiwe kwenye njia ya treni, tambueni treni imebeba Watanzania wenzetu, undeni vikundi vya vijana viwe vinakagua kila treni inapotaka kupita,alisema.Katika miaka ya nyuma, kabla ya njia hiyo ya reli kufungwa katika kipindi cha ubinafsishaji, matukio kama hayo yalikuwa yakitokea mara kwa mara, lakini yalikuwa yakidhibitiwa, kutokana na kulikuwa na ukaguzi wa njia katika ngazi tofauti.Mwandishi wa gazeti hili alizungumza na mmoja wa wafanyakazi wa Shirika la Reli TRC Kituo cha Korogwe, Mohamedi Juma aliyejitambulisha kuwa ni kibarua wa usafi wa njia ya reli.Alisema kuwa hali hiyo inatokea, kutokana na baadhi ya watu wanaotaka kukwamisha juhudi za serikali, za kulifufua shirika hilo.Unajua zamani reli ilikufa, sasa serikali imefufua na treni za mizigo na abiria zinapita, sasa kitendo cha kutegesha jiwe ni kutaka kuleta hujuma za miundombinu ya reli kwa kuliangusha treni au mabehewa,alisema.Aliongeza: Ili kulinda hali hii, inabidi TRC irudishe mfumo wa magenge ambapo kulikuwa na wafanyakazi waliokuwa wanakaa pamoja na kufanya usafi, pia walikuwa wanafanya shughuli za kuilinda reli kutokana kulikuwa na wakaguzi wa njia.  <topic>: kitaifa 